text: [{"text_idx": "#000003", "text": "Tykkara a\u0301rgangur er sermerktur og s\u00f8guligur a\u0301 tann ha\u0301tt, at tit eru tey fyrstu, i\u00f0 byrja\u00f0u i\u0301 2018, ta\u0301 i\u00f0 vit fluttu inn i\u0301 bygningin, og sum nu\u0301 taka mi\u00f0na\u0301mspro\u0301gv a\u0301 Glasi. Tit hava roynt alt m\u00f8guligt hesi try\u0301 a\u0301rini. it skuldu saman vi\u00f0 floksfel\u00f8gum og l\u00e6rarum venja tykkum vi\u00f0 ny\u0301ggja bygningin. Hetta vo\u0301ru sto\u0301rar avbjo\u0301\u00f0ingar fyri tykkum og okkum \u00f8ll. Vit vo\u0301ru ikki meir enn komin inn i\u0301 sku\u0301lan, so kom Covid-19."}, {"text_idx": "#000005", "text": "Eg hugsi, at hesar royndir hava l\u00e6rt tykkum naka\u00f0, sum tit kunnu taka vi\u00f0 tykkum u\u0301t i\u0301 li\u0301vi\u00f0, ta\u0301 i\u00f0 a\u00f0rir sna\u0301vingarsteinar fara at koma a\u0301 tykkara li\u0301vslei\u00f0. Tann perso\u0301nliga menning, i\u00f0 er farin fram hja\u0301 tykkum\nhesi a\u0301rini \u2013 b\u00e6\u00f0i menniskjaliga og fakliga \u2013 ver\u00f0ur ty\u0301\u00f0andi grundarlag i\u0301 li\u0301vi tykkara, sum tit vo\u0301nandi vilja hyggja aftur a\u0301 vi\u00f0 gle\u00f0i. Tit hava havt go\u0301\u00f0ar l\u00f8tur saman hesi a\u0301rini. Tit hava kny\u0301tt vinabond, i\u00f0 koma at halda restina av li\u0301vinum, og sum ver\u00f0a tykkum til sto\u0301ra gle\u00f0i og gagn."}, {"text_idx": "#000010", "text": "Eg vo\u0301ni, at vit i\u0301 okkara felagsskapi her a\u0301 Glasi kunnu ganga undan i\u0301 hesum, og vi\u00f0 okkara sera fj\u00f8lbroytta virksemi vi\u0301sa, at ta\u00f0 ber til at virka og skapa naka\u00f0 munagott saman. At vit vi\u00f0 hesum kunnu vera vi\u00f0 til at leggja lunnar undir, at tit ungu taka hesi vir\u00f0i vi\u00f0 tykkum u\u0301t i\u0301 arbei\u00f0spla\u0301ss og samfelagi\u00f0 sum skapandi og virkisfi\u0301snir borgarar."}, {"text_idx": "#000011", "text": "Eg vil i\u0301 dag ny\u0301ta h\u00f8vi\u00f0 at takka tykkum fyri ti\u0301\u00f0ina her a\u0301 Glasi, og serliga takka tykkum fyri seinasta go\u0301\u00f0a a\u0301ri\u00f0, har avbjo\u0301\u00f0ingarnar blivu eitt sindur \u00f8\u00f0rvi\u0301si, enn vit h\u00f8vdu rokna\u00f0 vi\u00f0 \u2013 avbjo\u0301\u00f0ingar, i\u00f0 tit saman vi\u00f0 okkum loystu og komu i\u0301 gj\u00f8gnum a\u0301 fullgo\u0301\u00f0an ha\u0301tt. Eg ynski somulei\u00f0is at takka n\u00e6mingara\u0301\u00f0num fyri gott samstarv. Ta\u00f0 er sera ty\u0301dningarmiki\u00f0 at hava eitt v\u00e6lvirkandi n\u00e6mingara\u0301\u00f0, og at vit i\u0301 felag finna eitt gott stev. Ta\u00f0 er gott og ty\u0301\u00f0andi, at tit n\u00e6mingar hava go\u0301\u00f0ar og eldhuga\u00f0ar r\u00f8ddir at umbo\u00f0a tykkum, solei\u00f0is at vit i\u0301 felag kunnu skapa tann besta sku\u0301lan."}]